Space Jam

Space Jam 1996ko Joe Pytka estatubatuar zinema zuzendariak zuzendutako komedia, kirol eta marrazki bizidun film bat da. Michael Jordan saskibaloilariak eta Billy West, Wayne Knight, Theresa Randle eta Danny DeVito aktoreek antzeztu zuten.

Estreinatu eta berehala sekulako arraskata izan zuen, 1990eko hamarkadaren bigarren erdialdeko film ikusienetakoa bilakatuz, honetan agertzen diren Looney Tunes marrazki bizidunek haurrak erakartzeaz gain, garai hartan bere kirol ibilbidearen gailurrean zegoen eta lehen erretiroaldia hartu berri zuen Michael Jordan saskibaloi jokalaria protagonista izateak, ikusle helduak ere erakarri baizituen. Guzti honek inoiz etekin ekonomiko gehien bereganatu izan duen inoizko saskibaloi filma bihurtu zuen.

2003ko martxoaren 16an ETB1en estreinatu zuten filma, eta euskarara bikoiztu zuten.

 Argumentua 

1993, Michael Jordan saskibaloi jokalariak bere erretiroa iragarri du.

Bienbitartean, Bugs Bunny eta bere adiskideek Nerdlucks (estralurtar txiki batzuz osatutako taldea) izeneko taldekideei saskibaloi partidu bateko erronka luzatuko diete, honen emaitzaren arabera Looney Tunes taldeko adiskideak Lur planetan jarraitu edota urruneko galaxia batean dagoen Ergelalde Mendiko jolas-parkeko ikuskizun handiena bilakatuko diren erabakiko da.

Hasiera batean, Looney Tunes taldekoek Nerdlucks ipotxak aisa garaituko dituztela usteko dute, baina Nerlucks taldekoek beren alde ezkutuko arma sekretua dute: NBAko jokalari onenen trebeziak bereganatuko (Charles Barkley, Patrick Ewing, Shawn Bradley, Larry Johnson eta Muggsy Bogues), ondorioz saskibaloian ia garaitezinak diren super monstruo erraldoiak bilakatuko dira.

Looney Tunes taldekoak guztiz kikildurik geldituko dira, baina berehala eurek ere Nerdluck taldekoei saskibaloi partiduan aurre egiteko beste arma sekretu batez baliatuko dira: Michael Jordan, inoizko saskibaloi jokalaririk onena. Horretarako, berau, Larry Bird saskibaloilari erretiratua eta Bill Murray aktorea golfean jokatzen ari direla baliatuz, Michael Jordan bahituko dute.

 Aktoreak 
 Michael Jordan: Bere burua antzeztuz
 Bill Murray: Bere burua antzeztuz
 Wayne Knight: Stan Podolak
 Thom Barry: James Jordan
 Theresa Randle: Juanita Jordan
 Manner Washington: Jeffrey Jordan
 Eric Gordon: Marcus Jordan
 Penny Bae Bridges: Jasmine Jordan
 Billy West bikoiztaileak honako pertsonaiak bikoiztu zituen:
 Bugs Bunny
 Elmer Fudd
 Dee Bradley Baker bikoiztaileak honako pertsonaiak bikoiztu zituen:
 Daffy Duck
 Tasmanian Devil
 Bully for Bugs
 Danny DeVito: Swackhammer jaunaren ahotsa
 Bob Bergen bikoiztaileak honako pertsonaiak bikoiztu zituen:
 Hubie and Bertie
 Marvin the Martian
 Porky Pig
 Tweety
 Bill Farmer bikoiztaileak honako pertsonaiak bikoiztu zituen:
 Sylvester
 Yosemite Sam
 Foghorn Leghorn
 June Foray: Granny pertsonaiaren ahotsa
 Kath Soucie: Lola Bunny pertsonaiaren ahotsa
 Maurice LaMarche: Pepé Le Pew pertsonaiaren ahotsa

 Euskarazko bikoiztaileak 

 Iñaki Beraetxe: Michael Jordan
 Félix Arkarazo: Bugs Bunny
 Kepa Cueto: Lukas Ahatea
 Xeberri: Stan Podolak, Elmer Fudd eta Bertie
 Jaione Insausti: Lola Bunny eta Nerdluck Nawt
 Pello Artetxe: Porky Txerritxoa
 Joseba Etxeberria: Sylvester eta Yosemite Sam
 Jesus Eguzkiza: Taz
 Maribel Legarreta: Txiolin
 Txema Regalado: Klaudio Oilarra
 Tere Eguzkiza: Amona
 Xebe Atencia: Marvin Martziarra, Pepe Le Pew eta Nerdluck Pound
 Eduardo Gorriño: Monstar Pound eta Swackhammer
 Jon Goiri: Monstar Nawt

 Kanpo estekak 
 Space Jam filmaren iragarkia ikusgai. Youtube.com 
 Webgune ofiziala 
 Space Jam filmaren IMDBko fitxa irakurgai 

Kategoria:Billy Westek antzeztutako filmak
Kategoria:Danny DeVitok antzeztutako filmak
Kategoria:Ameriketako Estatu Batuetako filmak
Kategoria:Marrazki bizidunetako filmak
Kategoria:Haur filmak
Kategoria:Errotoskopia filmak de
Kategoria:Saskibaloiari buruzko filmak
Kategoria:Estralurtarrei buruzko filmak
Kategoria:Umorezko filmak
Kategoria:Fantasiazko filmak
Kategoria:Unibertso paraleloei buruzko filmak
Kategoria:Jolas-parkeetan girotutako filmak
Kategoria:New Yorken girotutako filmak
Kategoria:1990eko hamarkadan girotutako filmak
Kategoria:1996ko filmak
Kategoria:Warner Bros.ek ekoitzitako filmak